kardosdrur/scandi-wiki huggingface dataset:
Thise Mejeri

Thise Mejeri a.m.b.a. er et dansk økologisk andelsmejeri. Virksomhedens omsætning var i 2020 1.158 millioner koner, og der er ca. 250 ansatte. Den indvejede mælkemængde var på 112 millioner kilo fra i alt 72 andelshavere. Det gør virksomheden til Danmarks næststørste økologiske mejeri (efter Arla Foods).

Thise Mejeri leverer 80 % af produktionen til det danske marked, hvor Coop Danmark er den største kunde. De resterende 20 % af produktionen eksporteres til Tyskland, Sverige, England og USA.

Virksomhedens produkter omfatter et bredt udvalg af økologiske mejeriprodukter (85 i alt), heriblandt konsummælk, smør og ost. Produktet 0.5 % Jerseymælk, der består af mælk fra Dansk Jersey, er en af virksomhedens succeser. Virksomhedens produkter har Ø-mærket.

Også specialprodukter som mejeriets 'ad libitum mælk', er kommet på markedet. Her går kalvene med deres mor eller en såkaldt 'ammetante', indtil de er mindst tre måneder gamle – i økologisk driftsform går kalvene normalt med deres mor i 24-36 timer. Ved konventionelt 12 timer.

Mejeriet har kontrolnummer M 123.

Historie 
Andelsselskabet blev etableret i 1988 i Thise i Salling. Syv økologiske mælkeproducenter gik sammen og stiftede selskabet, som fungerede i en del af det gamle Mejeriet Dybbækdals bygninger. Mejeriet Dybbækdal, der oprindeligt er fra 1887, fungerer fortsat som en selvstændig juridisk enhed, der benytter Thise Mejeris produktionsapparat, men i dag er det Thise Mejeri, der er stort. Mejeriet Dybbækdal producerer i dag kun ost.

Thise Mejeri udgjorde sammen med mejerierne i Grindsted og Gedsted Nordjysk mejerisamvirke. Deres produkter blev solgt af butikskæder over hele Danmark, ligesom en del eksporteres. Grindsted Mejeri er sidenhen blevet lukket, og bygningerne blev i forsommeren 2010 jævnet med jorden.

Eksterne henvisninger 

 Mejeriets officielle hjemmeside

Etableret i 1988
Mejerier i Danmark
Andelsselskaber i Danmark
Skive Kommune
David Barrufet

David Barrufet Bofill (født 4. juni 1970 i Barcelona, Spanien) er en tidligere spansk håndboldspiller, der spillede som målmand for den spanske ligaklub FC Barcelona i hele sin seniorkarriere.

Landshold 
Barrufet var en del af det spanske landshold, der blev verdensmestre i 2005 efter finalesejr over Kroatien.

Eksterne henvisninger 

 Spillerinfo 

Håndboldspillere fra Spanien
Olympiske bronzemedaljevindere fra Spanien
Personer fra Barcelona
Nonverbal Learning Disorder

Nonverbal Learning Disorder (NLD) er en foreslået medfødt udviklingsforstyrrelse, som gør at man i nogle områder af hjernen bearbejder informationer på en anden måde end andre. NLD hører til på autismespektret og kan på nogle områder minde om Aspergers syndrom. Diagnosen er ikke videnskabeligt dokumenteret, og de fleste børn vil på et eller andet tidspunkt af deres opvækst have flere symptomer på autismespektrumforstyrrelser uden at have en egentlig diagnose. Diagnosen optræder ikke i de officielle manualer American Psychiatric Societys DSM-5 eller WHOs ICD-10.

De autismerelaterede vanskeligheder kaldes også empatiforstyrrelser, og det er ofte dem, der volder de største problemer i hverdagen.

Mennesker med NLD er velfungerende på de sproglige områder, det er de uudtalte ting som volder problemer, f.eks. hentydninger, kropssprog, tid og retningssans. Mennesker med NLD er typisk normaltbegavede.

Ved disse handicaper er der ikke to børn, der er helt ens, og det gælder også for børn med NLD-betegnelsen. Derfor er det umuligt bare på diagnosen at beskrive det enkelte barns svagheder og styrkesider.

Hovedområder hvor vanskelighederne oftest viser sig 
1. Motoriske vanskeligheder (koordinationsevne, balance-evne, finmotorik)

2. Visio-spatiale vanskeligheder (rum-retningssans, evne til at afkode visuelle informationer, organisation) som gør, at det kan være svært...

 at finde vej
 at lære klokken
 at rydde op og sortere
 at tolke ansigtsudtryk og kropssprog

3. Social-kognitive vanskeligheder (empatiforstyrrelse, vanskeligheder med at forstå nonverbale signaler som kropssprog og mimik, vanskeligheder med at navigere socialt) som gør, at det kan være svært...

 at forstå humor og ironi
 at skifte mening
 at leve sig ind i andres tanker og følelser
 at fornemme stemninger
 at forstå ens egen andel i konfliktsituationer
 at lære af sine fejltagelser
 at holde til uventede ændringer
 at forholde til ukendte situationer og at man nemt kommer til...
 at tolke bogstaveligt
 at misforstå andre
 at blive misforstået af andre
 at være mere godtroende og naiv

4. Sensoriske vanskeligheder (stærk følsomhed overfor sansepåvirkninger, berøring, lyde, lys, lugte, mange mennesker på én gang, osv.) som gør, at det kan være svært...

 at lære at cykle
 at tage jakke på eller binde snørebånd
 at holde afslappet på en blyant
 at bedømme afstande

Udviklingsforstyrrelser
Indlæringsvanskeligheder
Talant Dujsjebajev

Talant Dujsjebajev (født 2. juni 1968 i Bishkek, Sovjetunionen), alternativt Talant Dujshebaev, er en spansk håndboldspiller af kirgisisk oprindelse. Han er til daglig klubtræner for polske Vive Kielce. Dujsjebajev regnes for en af sin tids bedste håndboldspillere.

Landshold 
Dujsjebajev var en del af det russiske landshold, der blev verdensmestre i 1993 efter finalesejr over Frankrig. I 1995 blev han spansk statsborger, og spillede resten af sin landsholdskarriere på det spanske landshold.

OL 
Dujsjebajev var med til fire olympiske lege som aktiv spiller. I 1992 i Barcelona stillede han op for SNG (det forenede hold af tidligere sovjetiske republikker), der vandt alle kampe i indledende pulje, dernæst 23-19 over  i semifinalen, inden finalen blev en gentagelse af VM-finalen fra 1990 mellem  og . Ved den lejlighed havde svenskerne vundet, men SNG fik ved OL revanche med en sejr på 22-20.

Ved OL 1996 i Atlanta var Dujsjebajev blevet spansk statsborger og stillede derfor op for . Holdet blev nummer to i sin indledende pulje og tabte derpå i semifinalen til Sverige med 25-20. I kampen om tredjepladsen vandt spanierne over  og sikrede sig derved bronzemedaljer.

I 2000 i Sydney blev spanierne nummer tre i indledende pulje, men da man her var begyndt at spille kvartfinaler, gik de videre. I kvartfinalen sejrede Spanien 27-26 over , men i semifinalen blev det igen til nederlag mod Sverige. I kampen om tredjepladsen sejrede spanierne over Serbien og Montenegro med 26-22, og de modtog derfor igen bronzemedaljer.

Dujsjebajev spillede sit sidste OL i 2004 i Athen, og her blev Spanien nummer to i indledende pulje. Imidlertid tabte de i kvartfinalen til Tyskland og endte på en syvendeplads.

Ved OL 2016 i Rio de Janeiro var Dujsjebajev træner for Polens herrelandshold, der blev nummer fire i sin indledende pulje. I kvartfinalen slog holdet , men i semifinalen tabte det til  28-29 efter forlænget spilletid. Polakkerne tabte derpå kampen om bronze til  og blev derfor nummer fire.

Referencer

Eksterne henvisninger 

 Spillerinfo 
 

Håndboldspillere fra Rusland
Håndboldspillere fra Spanien
Håndboldtrænere fra Rusland
Deltagere for SNG ved sommer-OL 1992
Deltagere for Spanien ved sommer-OL 1996
Deltagere for Spanien ved sommer-OL 2000
Deltagere for Spanien ved sommer-OL 2004
Olympiske bronzemedaljevindere fra Spanien
Olympiske mestre fra SNG
Alberto Entrerríos

Alberto Entrerríos Rodríguez (født 7. november 1976 i Gijón, Spanien) er en spansk håndboldspiller, der til dagligt spiller for den spanske ligaklub BM Ciudad Real. Han har tidligere spillet for de andre spanske klubber Ademar León og FC Barcelona. I 2008 vandt han Champions League med Ciudad Real.

Landshold 
Entrerríos var en del af det spanske landshold, der blev verdensmestre i 2005 efter finalesejr over Kroatien.

Eksterne henvisninger 

Håndboldspillere fra Spanien
Olympiske bronzemedaljevindere fra Spanien
Personer fra Gijón
Mateo Garralda

Mateo Garralda Larumbe (født 1. december 1969 i Burlada, Spanien) er en spansk håndboldspiller. Han spiller til dagligt for den danske ligaklub KIF Kolding. Før han kom til Danmark spillede han 2 sæsoner for Ademar Leon, 7 sæsoner for ligarivalerne Portland San Antonio, og har også tidligere spillet for FC Barcelona. Han har vundet Champions League hele 3 gange. Han stoppede sin karriere i år 2009 for at blive assistent træner i KIF Kolding fra 1 juli. 2009

Landshold 
Garralda var en del af det spanske landshold, der blev verdensmestre i 2005 efter finalesejr over Kroatien. Han var også en del af den spanske trup ved OL i Atlanta og OL i Sydney.

Eksterne henvisninger 
 Spillerinfo 

Håndboldspillere fra Spanien
Olympiske bronzemedaljevindere fra Spanien
Medaljevindere ved sommer-OL 1996
Medaljevindere ved sommer-OL 2000
Xena: Warrior Princess

Xena: Warrior Princess er en amerikansk tv-serie (1995-2001), der handler om kvinden Xena, spillet af skuespilleren Lucy Lawless.

Eksterne henvisninger 

 

Dramaserier fra USA
Amerikanske tv-serier fra 1990'erne
Amerikanske tv-serier fra 2000'erne
José Hombrados

José Javier Hombrados Ibañez (født 7. april 1972 i Madrid, Spanien) er en spansk håndboldspiller, der til dagligt spiller som målmand for den tyske ligaklub HSG Wetzlar. Han har tidligere spillet for blandt andet ligarivalerne Ademar León, BM Ciudad Real. Han har vundet Champions League hele fire gange.

Landshold 
Hombrados var en del af det spanske landshold, der blev verdensmestre i 2005 efter finalesejr over Kroatien.

Eksterne henvisninger 
  

Håndboldspillere fra Spanien
Håndboldspillere fra HSG Wetzlar
Olympiske bronzemedaljevindere fra Spanien
Medaljevindere ved sommer-OL 1996
Medaljevindere ved sommer-OL 2008
Großer Arber

Großer Arber er det højeste bjerg i Bayerischer Wald i Tyskland med en højde på 1.456 meter over havet. Selv om bjerget geografisk hører til Böhmerwald bliver det ofte kaldt  "Kongen av Bayerisher Wald".

Großer Arber og skovområdet ned til Bayerisch Eisenstein tilhører Prinsen af Hohenzollern.

Så tidlig som i 1939 var store dele af det unike område under naturbeskyttelse.
Großer Arber er den eneste top i den bayersk-bøhmiske bjergkæde, som når over trægrænsen. Nær Großer Arber ligger det mindre bjerg Kleiner Arber. På toppen af bjerget står to militære radarstationer som brugtes under den kolde krig, da bjerget ligger nær den tjekkiske grænse. Großer Arber har også et lille skicenter som har haft løb i den alpine worldcup.

Eksterne henvisnigner 
 Officiel side
 Vinterbillede 

Bjerge i Tyskland
Bayerns geografi
De 3 Ringe

De 3 ringe er væsentlige mytiske objekter i fantasy-romanen Ringenes Herre af J.R.R. Tolkien, og selvom de ikke direkte spiller en stor rolle i handlingen har de en stor indirekte rolle i romanen.

De 3 ringe blev smedet i Eregion, i den 2. alder,  af elversmeden Celebrimbor, en sønnesøn af Fëanor. Han smedede først de 7 ringe til dværgene og de 9 ringe til menneskene sammen med en meget dygtig smed, der i virkeligheden var Sauron i forklædning. De 3 ringe smedede Celebrimbor dog alene, men alligevel var de baseret på viden han havde fået fra Sauron.

Kort efter smedede Sauron Herskerringen (Den Ene Ring) i Mordor. Men da Sauron tog herskerringen på afslørede han sig samtidig for elverne, der straks tog deres ringe af således at Sauron aldrig fik magten over dem. Galadriel fik til opgave at opbevare Vandringen Nenya, mens Gil-Galad tog sig af de 2 andre ringe – Ildringen Narya og Luftringen Vilya. Sauron førte nu krig mod elverne i Eregion for at få kontrollen også med de 3 ringe, men fandt dem aldrig -  Celebrimbor døde i denne krig.

Først da Sauron mistede herskerringen efter det store slag i slutningen af 2. alder, kunne elverne igen bære ringene. Forinden dette slag havde Gil-Galad overdraget Narya til elverfyrsten Círdan og Vilya til elverkongen Elrond. Narya blev senere givet af Círdan til Gandalf.

 Narya: Ildringen, var den første af de tre ringe. Den var lavet af guld og havde en rød sten. Narya blev givet til Círdan, men da Cirdan mødte Gandalf i den 3. alder indså han hvad Gandalf var og hvor vigtigt hans ærinde var, og han gav derfor Narya til Gandalf.
 Nenya: Vandringen, var den anden af de tre ringe. Den var lavet af mithril og havde en hvid skinnende sten. Nenya blev givet Galadriel.
 Vilya: Luftringen, var den sidste af de tre ringe. Den var lavet af guld og havde en blå sten. Vilya blev givet til Elrond.

Ringenes Herre
Magiske objekter
Iker Romero

Iker Romero Fernández (født 15. juni 1980 i Vitoria, Spanien) er en spansk håndboldspiller, der til dagligt spiller for den spanske ligaklub FC Barcelona. Han har tidligere spillet for ligarivalerne Ademar León og BM Ciudad Real. I 2005 vandt han med FC Barcelona Champions League.

Landshold 
Romero var en del af det spanske landshold, der blev verdensmestre i 2005 efter finalesejr over Kroatien.

Eksterne henvisninger 

 Spillerinfo 

Håndboldspillere fra Spanien
Håndboldspillere fra FC Barcelona Handbol
Olympiske bronzemedaljevindere fra Spanien
Medaljevindere ved sommer-OL 2008
Nordsee

Nordsee er en fastfoodkæde med base i Tyskland. De har specialiseret sig i fiskeprodukter af forskellig slags. Kæden er placeret på bl.a. banegårde, motorvejsrastepladser, i lufthavne, indkøbscentre, samt på vigtige handelsgader i de større byer. Kæden har filialer i Østrig, Tjekkiet og Schweiz.

Spisefisk
Fastfoodrestaurantkæder
Restauranter i Tyskland
Cover Magazine

Cover Magazine er et dansk mode- og livsstilsmagasin, som udgives af forlaget Malling Publications. Magasinet er grundlagt af forlægger Malene Malling, som lavede konceptet til Costume, hvor hun var chefredaktør de første par år. Foruden Malene Malling har journalist og chefredaktør Frederik Bjerregaard og creative director Rasmus Skousen været en del af magasinet siden starten i februar 2004.
Cover har markeret sig med et visuelt udtryk på et højt niveau. Blandt de faste bidragydere til Cover er fotograferne Marc Høm, Henrik Bülow, Ditte Isager, Hasse Nielsen, Noam Griegst og Kacper Kasprzyk. Blandt skribenterne ses Maise Njor, Benn Q. Holm, Jokeren, Poul Pilgaard Johnsen, Christina Zemanova Ekelund, Signe Løntoft, Chris Pedersen, Rune Skyum og Oliver Stilling. Cover har blandt andet bragt interviews med Metallica-trommeslager Lars Ulrich og hans kæreste, skuespilleren Connie Nielsen, balletmester Nikolaj Hübbe, modedesignere som Sonia Rykiel, Azzedine Alïa, Marc Jacobs og supermodeller som Freja Beha, Helena Christensen og Natalia Vodianova. 
Cover har desuden arrangeret fester og blandt andet fået sangeren Grace Jones til Danmark til et særarrangement under Copenhagen Fashion Week februar 2006.
Cover var indtil juni 2008 et unisexmagasin, der henvendte sig til begge køn, men relanceredes i juli som et magasin for modeinteresserede kvinder. I 2011 udvidede forlaget med familiemagasinet Cover Kids og i marts 2012 udkom herremagasinet Cover Man.

Eksterne henvisninger 
http://www.billedbladet.dk/Kendte/Nyheder/2008/4/Hubbe%20fejres%20i%20fototillaeg.aspx 

http://mediawatch.dk/artikel/moderne-maend-mangler-magasiner 

http://jp.dk/indland/kbh/article1258381.ece 

http://www.berlingske.dk/article/20071111/livsstil/111101347/

Tidsskrifter fra Danmark
Mode
Etableret i 2004
Arpad Šterbik

Arpad Šterbik (født 22. november 1979 i Senta, Jugoslavien) er en spansk håndboldspiller, af serbisk oprindelse, der er målmand for den ungarske klub Veszprém KC. Han blev i 2005 af IHF kåret til verdens bedste håndboldspiller.

Landshold 
Šterbik har flere gange været til slutrunder og vundet medaljer for det serbiske landshold. I 2008 skiftede han dog statsborgerskab og blev spanier.

Eksterne henvisninger 

 
 Spillerinfo 

Håndboldspillere fra Serbien
Håndboldspillere fra Spanien
Håndboldspillere fra BM Ciudad Real
Håndboldspillere fra FC Barcelona Handbol
Håndboldspillere fra MKB Veszprém KC
Alethiometer

Et alethiometer er en fiktiv opfindelse som måler sandheden, i Philip Pullman trilogi om Det gyldne kompas. Ordet stammer fra det græske alètheia, der betyder "sandheden" og måler sandhed, så alethiometer betyder "sandheds-måler". En misforståelse fra forfatterens tidligere titel til bogen ("De Gyldne Kompasser") og ligheden til et almindeligt kompas, er grunden til at den amerikanske titel på bogen er Det Gyldne Kompas i stedet for Nordlys . Det er blevet beskrevet sådan her i den første bog: Det lignede meget et ur eller et kompas, for der var visere der pegede rundt på forskellige steder på skiven, men i stedet for timer eller tal til kompasser, var der mange små billeder, hvert af dem var malet med den fineste og forsigtige pensel.

Et alethiometer bliver givet til hovedpersonen Lyra Belacqua, af "Jordan Kollegiet"s rektor. Han fortæller Lyra, at det er en opfindelse og at der kun er lavet 6 i hele verden. Han forklarer også dens funktioner til hende og siger, at hun selv er nødt til at lære at bruge det. 

For at bruge alethiometret, skal brugeren indstille 3 af de 4 visere på symbolerne på skiven og danne et spørgsmål i sindet. Den fjerde viser vil svare på spørgsmålet, ved at svinge fra et symbol til et andet og få det til at give mening inde i brugerens sind. Ethvert symbol kan have mange betydninger, hvilket kræver at brugeren er specielt fokuseret på alethiometret. Det er under "Støvs" eller elementære partiklers (mørkt stof) påvirkning, at alethiometret kan svare på spørgsmål. En veluddannet bruger kan alethiometret til at få på alle spørgsmål vedrørende fortid og nutid, men alethiometret er ikke i stand til at forudsige fremtidige begivenheder, men kan i begrænset omfang fortælle hvad der vil ske, hvis visse handlinger bliver taget (såsom virkningerne der kom hvis spørgelserne forlod Underverdnen, hvilket de senere gjorde). 

Den faktiske mekanisme i instrumentet er henlagt i mystik. Den oprindelige prototype var designet til at udregne planeternes bane, som et kompas sporer den magnetiske nordpol: nålen peger nu mod himmellegemer som Venus eller Mars i stedet for nord eller syd. Men denne oprindelige hensigtmislykkedes. Lyra mener, at nålen bliver styret af interaktive støv-partikler, der ligner et samspil mellem Crookes radiometer og fotoner. 

En lærd der mestre kunsten at læse alethiometret, har titlen alethiometrist; bemærkelsesværdige alethiometrister omfatter Jordan Kollegiets rektor, Fra Pavel, Teukros Basilides og Lyra, der kan bruge alethiometret via sin intuition, snarere end de mange års uddannelse det ellers kræver, selvom hun mister evnen sidst i trilogien, fordi hendes behov for det er passeret. Hun beslutter bagefter at bruge resten af hendes liv til at lære at bruge alethiometret.

Kilder 

Det Gyldne Kompas
Rolando Uríos

Rolando Uríos Fonseca (født 27. januar 1971 i Bayamo, Cuba) er en tidligere spansk håndboldspiller af cubansk oprindelse, der tilbragte størstedelen af sin karriere som stregspiller for den spanske ligaklub BM Ciudad Real.

Landshold 
Uríos var en del af det spanske landshold, der blev verdensmestre i 2005 efter finalesejr over Kroatien. Før han skiftede til spansk statsborgerskab spillede han også en del kampe for det cubanske landshold.

Eksterne henvisninger 

 Spillerinfo 

Håndboldspillere fra Spanien
Håndboldspillere fra Cuba
Håndboldspillere fra FC Barcelona Handbol
Metal Health

{{Infoboks album
  |Titel        = Metal Health
  |Kunstner     =  Quiet Riot
  |Type         = studiealbum
  |Spor         = 
  |Genre        = Glam metal  Heavy metal
  |Længde       = 40:57
  |Sprog        = 
  |Indspillet   = 
  |Udgivet      = 11. marts 1983
  |Producer     = Spencer Proffer
  |Udgiver      = Pasha
  |Anmeldelser  = * All Music Guide  link
  |Før          = Quiet Riot II(1978)
  |Nu           = Metal Health(1983)()
  |Efter        = Condition Critical(1984)
}}Metal Health''' var gennembrudsalbummet for det amerikanske glam metal-band Quiet Riot, og samtidig deres første album uden den nu afdøde legendariske guitarist Randy Rhoads.  Det blev udgivet 11. marts 1983, og de to singler "Cum on Feel the Noize" og "Metal Health" kom på henholdsvis 5. og 31. plads på hitlisten. Metal Health var det første heavy metal-album til at blive nummer 1 på Billboard Music Charts popalbum-listen. Det slog The Police's Synchronicity af pinden som nummer 1 i USA. Albummet har efterfølgende solgt over 6 millioner eksemplarer, og betragtes som en klassiker af mange heavy metal-fans.
 
 Spor 
"Metal Health" (DuBrow/Cavazo/Sarzo/Banali) 5:16
"Cum on Feel the Noize" (Holder/Lea) 4:50
"Don't Wanna Let You Go" (DuBrow/Cavazo) 4:40
"Slick Black Cadillac" (DuBrow)** 4:12
"Love's a Bitch" (DuBrow) 4:11
"Breathless" (DuBrow/Cavazo) 3:51
"Run for Cover" (DuBrow/Cavazo) 3:38
"Battle Axe" (Cavazo) 1:38
"Let's Get Crazy" (DuBrow) 4:08
"Thunderbird" (DuBrow) 4:43
"Danger Zone" (DuBrow)* 5:05
"Slick Black Cadillac" (live) (DuBrow)* 5:14

På Metal Masters Remaster*
Slick Black Cadillac kom fra Quiet Riot II'', og på det album stod DuBrow og Randy Rhoads som forfattere. Der er ingen forklaring på hvorfor Rhoads' navn er blevet droppet.

Musikere

Quiet Riot 
Kevin DuBrow – vokal
Carlos Cavazo – guitar, baggrundsvokal
Rudy Sarzo	- bas, synthesizer
Frankie Banali – trommer, baggrundsvokal

Andre 
Chuck Wright – bas på "Metal Health" og "Don't Wanna Let You Go", baggrundsvokal
Pat Regan – keyboards
Riot Squad – baggrundsvokal
Tuesday Knight	- baggrundsvokal
Spencer Proffer – baggrundsvokal
Donna Slattery	- baggrundsvokal

Hitlisteplaceringer

Album

Singler

Fodnoter 

Quiet Riot-album
Album fra 1983
Uriah Heep

Uriah Heep er et engelsk rockband, som blev dannet i december 1969, da produceren Gerry Bron inviterede keyboardspilleren Ken Hensley (tidligere medlem af The Gods og Toe Fat) til at slutte sig til Spice, et band som havde en kontrakt med hans eget pladeselskab Bronze Records. I 1982 spillede Uriah Heep på Odd-Fellow Teatret i København. Uriah Heep blev i 1988 det første vestlige rock-band til at spille i Rusland. Albummet Live in Moscow udkom året efter.

Diskografi

Studiealbum 
 Very 'eavy... Very 'umble (1970)
 Salisbury (1971)
 Look at Yourself (1971)
 Demons and Wizards (1972)
 The Magician's Birthday (1972)
 Sweet Freedom (1973)
 Wonderworld (1974)
 Return to Fantasy (1975)
 High and Mighty (1976)
 Firefly (1977)
 Innocent Victim (1978)
 Fallen Angel (1979)
 Conquest (1980)
 Abominog (1982)
 Head First (1983)
 Equator (1985)
 Raging Silence (1989)
 Different world (1991)
 Sea of Light (1995)
 Sonic Origami (1998)
 Wake the Sleeper (2008)
 Celebration (2009)
 Into the Wild (2011)
 Outsider (2014)
 Living the Dream (2018)
 Chaos & Colour'' (2023)

Referencer

Eksterne henvisninger 

 

Rockgrupper fra Storbritannien
Musikgrupper fra 1969
Ruta Skadi

Ruta Skadi er en fiktiv lettisk heksedronning i Philip Pullmans trilogi om Det gyldne kompas. Hun havde engang et kærlighedsforhold til Lord Asriel. Hun ledsager Serafina Pekkala og hendes venner på en del af deres rejse. Hun forlader gruppen, først for at se det imperium Lord Asriel er ved at bygge og henter derefter hekse for at hjælpe ham. Hun tager nyheden om at nyt mystisk våben med sig, det viser sig at være "Skyggernes kniv", efter at have overhørt en samtale mellem nogle klippegaster. 

Hun er beskrevet som meget passioneret, kraftfuld, ubarmhjertig og smuk og med sort hår og store sorte øjne. 

Hun var engang elskerinde til Lord Asriel og da heksene finder ud af at Lord Asriel og Marisa Coulters datter Lyra skal være den næste Eva, er Ruta ærgerlig over ikke at være mor til Lyra, for så ville Lyra være blevet en heks. Hun begår selvmord efter at have dræbt John Parry, hendes hidtil ukendte elsker.

Hendes daimon er en blåhals med navnet Sergei. 

Trods det at hun er fra Letland, er hendes navn litauisk og betyder "yew".

Personer i Det Gyldne Kompas (serie)
Davor Dominiković

Davor Dominiković (født 7. april 1978 i Metković, Jugoslavien) er en kroatisk tidligere håndboldspiller og nuværende håndboldtræner. Som aktiv spillede han i flere store europæiske klubber som THW Kiel, HSV Hamburg, Portland San Antonio og FC Barcelona, med hvem han vandt Champions League i 2005.

Landshold 
Dominiković var en del af det kroatiske landshold, der blev verdensmestre i 2003 og olympiske mestre i 2004. Han var også med ved OL 2008, hvor Kroatien blev nummer fire. Han var desuden med til at vinde VM-sølv 2005 og EM-sølv 2008.

Referencer

Eksterne henvisninger 
 Spillerinfo 

Håndboldspillere fra Kroatien
Håndboldspillere fra RK Zagreb
Håndboldspillere fra R.K. Metković
Deltagere for Kroatien ved sommer-OL 2004
Deltagere for Kroatien ved sommer-OL 2008
Olympiske mestre fra Kroatien